Здравният министър Кирил Ананиев отмени задължението на всеки, който е на обществено място да носи предпазна маска.

Той издаде заповед за това вчера.

"Мярката, която предприехме от вчера за задължително слагане на маска като още едно средство срещу разпространяването на на коронавируса е силно подкрепяна от правителството и от щаба, но тъй като няма пълно обществено съгласие подписах заповед, с която отменян това до постигане на консенсус", каза Ананиев.

Той обаче призова хората все пак да използват маски ежедневно.

Държавата ще купи 1 милион маски с висока степен на защита, които ще бъдат раздадени на социално слаби хора.

За това ще се погрижи социалното министерство.

Маските ще бъдат със сертификат.

"В момента чакаме 2 милиона маски от Китай, едни са обикновени, а другите са с повишена защита, до една седмица очакваме да дойдат", съобщи здравният министър.



"Ще търсим маски на цени, близки до тези на нашите производители. Правим анализ на световния и европейски пазар и търсим най-ниските цени, както правим и при поръчките на лекарства", заяви той.

МВР шефът Младен Маринов коментира, че целта е хората да се убедят, че носенето на маска е важно за тях.

Още преди да излезе заповедта от вчера, повечето хора бяха с маски на улиците, каза той.

Маринов съобщи, че няма засечени опити за контрабанда на маски.

Търсенето обаче е много голямо и е възможно да има и спекула.

Освен това цената на маските е вдигната и от производителите особено в Китай.

"Има промяна в мисленето, в поведението на хората и то е видно. Българският народ явно в такива критични моменти намира сили да се стреми към единна цел, а тя сега е здравето ни", коментира здравният министър.

Той призова хората, които не одобряват носенето на защитни маски, да спазват правилата за социалната дистанция.

"Нека да няма струпване на много хора на едно място, защото иначе няма да успеем да постигнем ефекта за ограничаването на разпространението на коронавируса", призна Ананиев.

По думите му най-рисковата група са хората между 40 и 49 години, а не възрастните.

Министърът съобщи още, че се обмисля да бъда намалена глобата от 5000 лева за неспазване на строгите мерки за ограничаването на разпространението на коронавируса.